Boris Nemtsov
**Boris Jefimovitš Nemtsov** (ven.  Борис Ефимович Немцов, 9. lokakuuta 1959 Sotši (Neuvostoliitto) – 27. helmikuuta 2015 Moskova) oli venäläinen poliitikko. Boris Jeltsinin valtakaudella hän toimi Nižni Novgorodin alueen kuvernöörinä ja Venäjän 1. varapääministerinä. Myöhemmin hänestä tuli oppositiopoliitikko ja yksi Venäjän presidentti Vladimir Putinin keskeisimmistä kriitikoista.

Elämä
-----

Nemtsov syntyi vuonna 1959 Sotšissa. Hänen vanhempansa erosivat tämän ollessa 5-vuotias. Nemtsovin juutalainen äiti, ammatiltaan lääkäri, kasvatti pojan yksin. Nemtsov oli kuitenkin uskonnoltaan ortodoksi, ja hänen isoäitinsä antoi hänen tulla kastetuksi salaa. Toisaalta Nemtsov ei itse koskaan halunnut peitellä juutalaisia juuriaan ja piti suhdettaan ortodoksiseen uskoon melko merkityksettömänä. Vuodesta 1967 lähtien hänen kotikaupunkinsa oli Nižni Novgorod; kaupunki tunnettiin vuoteen 1990 saakka nimellä Gorki. Hän valmistui vuonna 1981 Gorkin valtionyliopistosta ja väitteli vuonna 1985 tohtoriksi säteilyfysiikan alalta.  Vuosina 1987–1990 Nemtsov osallistui Gorkiin suunniteltua ydinvoimalaa vastustavaan liikkeeseen. Vuosina 1990–2003 hän toimi kansanedustajana Venäjän duumassa.

Nemtsovia pidettiin 1990-luvulla presidentti Boris Jeltsinin "kruununperijänä". Vuosina 1991–1994 hän oli Jeltsinin nimittämä Nižni Novgorodin alueen täysivaltainen edustaja. Vuoden 1991 lopulla hän nousi alueen kuvernööriksi. Joulukuussa 1995 hänet valittiin kuvernööriksi toiselle kaudelle. Hän toimi Venäjän ensimmäisenä varapääministerinä ja varapääministerinä maaliskuusta 1997 elokuuhun 1998
Viktor Tšernomyrdinin ja Sergei Kirijenkon hallituksissa. Osan vuodesta 1997 hän oli myös polttoaine- ja energiaministeri. Turvallisuusneuvoston jäsen vuosina 1997–1998.

Jäätyään valitsematta valtioduumaan vaaleissa 2003 Nemtsov työskenteli muun muassa Ukrainan presidentin taloudellisena neuvonantajana 2005–2007. Hän palasi politiikkaan 2008 lopulla lähtien mukaan uuteen Solidaarisuus-oppositioliikkeeseen.

Julkaisuja
----------

Nemtsovin julkaisuista on suomennettu vain osa. Hän julkaisi kirjan *Putinismi ja Venäjän rappio* (ISBN 9789520103675), jonka hän kirjoitti yhdessä entisen ministerikollegansa Vladimir Milovin kanssa. Kirja on kooste kahdesta kirjasta, jotka julkaistiin aiemmin sekä internetissä että *Novaja gazetan* kustantamina vuonna 2009. Hän teki myös kirjasen *Yhteenveto Lužkovista*, jossa hän hyökkäsi kovin sanoin Moskovan pormestaria Juri Lužkovia ja tämän vaimoa Jelena Baturinaa vastaan. Baturina rikastui kiinteistökaupoilla ja rakennusyrityksillä miehensä pormestarikaudella.

Vähän ennen kuolemaansa Nemtsov oli kertonut aikovansa julkaista valmistelemansa "Putin ja sota" -raportin Venäjän osuudesta Donbassin sotaan. Raportti valmistui hänen kuolemansa jälkeen ja julkaistiin toukokuussa 2015.

Kuolema
-------

Boris Nemtsov ammuttiin Moskovajoen ylittävällä Bolšoi Moskvoretskin sillalla perjantaina 27. helmikuuta 2015 kello 23.31. Hän oli kävelemässä kotiaan kohti Punaisen torin laidalla sijaitsevasta GUM-tavaratalosta yhdessä naisystävänsä, 23-vuotiaan ukrainalaisen mallin Anna Duritskajan kanssa. The Guardianin toimittajan mukaan alueella on tavallisesti kiusallisen paljon poliiseja, jotka tavallisesti hajottavat opposition mielenilmaukset hetkessä. Huomattava oppositioaktivisti kuvasi aluetta toteamalla, että siellä on enemmän kameroita kuin viljapaketissa on jyviä. Seudulla on useita valvontakameroita, mutta Kommersant-lehden kertoman mukaan "niiden kuva ei ole kovin selvä tai ne olivat pois päältä" tapahtumahetkellä.

Tapahtumapaikka sijaitsee Moskovan ydinkeskustassa, Kremlin muurin kaakkoisnurkan lähellä, parinsensataa metriä Punaisesta torista etelään. Tutkijoiden mukaan heidän ylittäessään siltaa seisahtui valkoinen auto, jonka sisällä ollut ampui seitsemän tai kahdeksan laukausta. Niistä neljä osui Nemtsovia päähän, sydämeen, maksaan ja vatsaan tappaen hänet välittömästi. Venäjänkielisen Meduza -uutistoimiston verkkosivun mukaan "useita ihmisiä" nousi ulos autosta ampuen hänet. *Kommersant*-lehden mukaan, osin videomateriaaliin pohjautuen, ampuja ilmeisesti odotti uhriaan sillan portaiden vierellä. Hän sai ilmeisesti merkin avustajaltaan, tuli esiin jalkakäytävälle ja ampui kuusi laukausta, joista neljä osui Nemtsoviin. Sydämeen osunut laukaus oli kuolettava. Ampuja poistui paikalle saapuneeseen valkoiseen autoon. Uhri menehtyi virallisten asiakirjojen mukaan alle tunnin kuluttua ampumisesta.

Reilut kaksi viikkoa ennen murhaansa 10. helmikuuta 2015 Sobesednik-uutissivustolle antamassaan haastattelussa Nemtsov oli pelännyt tulevansa tapetuksi sanomalla: "Pelkään, että Putin tappaa minut". Ukrainan presidentti Petro Porošenkon mukaan Nemtsov oli keskustellut hänen kanssaan muutamaa viikkoa aikaisemmin. Nemtsov oli kertonut toimittavansa selkeitä todisteita Venäjän asevoimien osallisuudesta sotatoimiin Ukrainassa. Oppositioliike oli suunnitellut laajaa Itä-Ukrainan sodan vastaista mielenosoitusta sunnuntaille. Presidentti Putinin tiedottajan mukaan kuolema vaikuttaa palkkamurhalta.

Ulkoministeri Tuomiojan mukaan tapaus muistutti Anna Politkovskajan palkkamurhaa, jonka tilaajaa ei ollut vieläkään selvitetty.

Bellingcatin, The Insiderin ja BBC:n tutkimusten mukaan 10 kuukauden ajan ennen murhaa Nemtsovia varjosti FSB:n salamurhaajaryhmä. Sama ryhmä seurasi myös Vladimir Kara-Murzaa ja Aleksei Navalnyitä. Seuranta kuitenkin loppui hieman ennen kun Nemtsov ammuttiin.

Murhasta tuomittiin viisi tsetseenimiestä. Zaur Dadayev sai 20 vuoden tuomion, Anzor Gubashev 19:n vuoden, Shadid Gubashev 16:n vuoden, Tamerlan Eskerkhanov 14:n ja Khamzat Bakhayev 11:n vuoden tuomiot. Beslan Shavanov kuoli pidätyksen yhteydessä räjäyttämällä itsensä kranaatilla. Ruslan Mukhudinovin uskotaan paenneen ulkomaille. Syyttäjien mukaan miehille oli luvattu murhasta 15 miljoonan ruplan palkkio. Zaur Dadayev tunnusti teon, mutta ihmisoikeusjärjestön mukaan häntä oli kidutettu sähköllä.

Nemtsovin muistoa kunnioittaen nimettiin Washingtonissa Yhdysvalloissa katu hänen mukaansa helmikuussa 2018.

Nemtsov rauhanmarssilla Moskovassa 15. maaliskuuta 2014.
* Muistomarssiksi muuttuneen mielenilmauksen osanottajia Moskovajoen äärellä 1. maaliskuuta 2015.Muistomarssiksi muuttuneen mielenilmauksen osanottajia Moskovajoen äärellä 1. maaliskuuta 2015.
* Banderolli, missä lukee "Sankari ei kuole"Banderolli, missä lukee "Sankari ei kuole"
* Kuva murhapaikan läheltä (28.2.2015). Huomaa valvontakamerat lyhtypylvässä.Kuva murhapaikan läheltä (28.2.2015). Huomaa valvontakamerat lyhtypylvässä.

Lähteet
-------

1. 1 2 3 4 5  Boris Jefimovitš Nemtsov (Ukrainalaisen uutistoimiston elämäkerta Nemtsovista) liga.net. Viitattu 3.3.2015. (venäjäksi)
2. 1 2 3 4 5 6  Boris Nemtsov: Biografija (Lyhyt elämäkerta Nemtsovin kotisivuilla) nemtsov.ru. Viitattu 3.3.2015. (venäjäksi) ja (englanniksi)
3. ↑  Venäjän media: Oppositiopoliitikko Boris Nemtsov ammuttu Moskovassa Ulkomaat, Yle Uutiset, Yleisradio
4. 1 2 3 4  [ Russian Jewish Elites and Anti-Semitism (07 of 13)
 -
 AJC: Global Jewish Advocacy Legacy Site] *www.ajc.org*.  Arkistoitu 8.5.2009. Viitattu 3.4.2017.
5. ↑  Boris Nemtsov: Russian opposition leader gunned down Half-Eaten Mind. Viitattu 2.3.2015. (englanniksi)
6. 1 2  "Katsokaa suomalaiset, kuinka me venäläiset uimme" Kulttuuri, Uusi Suomi
7. ↑  Nemtsov hotiv opublikuvaty doprvid pro Donbas "Putin i vijna" - dvojuridnyi brat politika (Nemtsov aikoi julkaista "Putin ja sota" -raportin Donbassista)  1.3.2015. unian.ua. Viitattu 3.3.2015. (ukrainaksi)
8. ↑  Marja Manninen: Nemtsovin raportti paljastaa: Krimin valtauksen ja Itä-Ukrainan lasku Venäjälle jo 57 miljardia euroa  12.5.2015. Ylen uutiset. Viitattu 12.5.2015.
9. 1 2 3 4  Nikolai Sergejevm Oleg Rubnikovitš, Vladimir Trifonov: Tšelovek na mostu  2.3.2015. Kommersant, kommersant.ru. Viitattu 2.3.2015. (venäjäksi)
10. ↑  Nyt puhuu Nemtsovin murhan avaintodistaja – näin tappaja iski 2.3.2015, verkkouutiset.fi
11. ↑  Luke Harding: Russia robbed of a brave, authentic and distinctive voice *The Guardian*.  28.2.2015. Guardian News and Media Limited. Viitattu 1.3.2015. (englanniksi)
12. 1 2  Julia Ioffe: After Boris Nemtsov’s Assassination, ‘There Are No Longer Any Limits’ *The New York Times Magazine*.  28.2.2015. The New York Times Company. Viitattu 1.3.2015. (englanniksi)
13. 1 2 3  Putinia arvostellut oppositio­johtaja ammuttiin – tutkijoiden mukaan motiivina ehkä Venäjän epävakauttaminen (Arkistoitu – Internet Archive) Ulkomaat, Uutiset, Helsingin Sanomat
14. ↑  Oppositiopoliitikko Boris Nemtsov ammuttiin kadulle *Yle.fi/uutiset*.  27.2.2015. Viitattu 28.2.2015.
15. ↑  Russia opposition politician Boris Nemtsov shot dead *BBC News, Europe*.  28.2.2015. BBC. Viitattu 1.3.2015. (englanniksi)
16. ↑  Murhattu Nemtsov haastattelussa: "Pelkään, että Putin tappaa minut"  28.2.2015. Iltalehti.
17. ↑  Nemtsov wanted to reveal "clear evidence" of Russian involvement in Ukraine – Poroshenko  28.2.2015. Uutistoimisto Unian. Viitattu 2.3.2015.
18. ↑  Tuomioja näkee yhteyksiä Anna Politkovskajan murhaan  28.2.2015. Iltalehti.
19. 1 2 3  Bellingcat Investigation Team: Boris Nemtsov Tailed by FSB Squad Prior to 2015 Murder *bellingcat*.  28.3.2022. Viitattu 10.9.2023. (englanniksi)
20. 1 2 3 4  Boris Nemtsov murder: Five Chechens jailed for attack *BBC News*.  13.7.2017. Viitattu 10.9.2023. (englanniksi)
21. ↑  Nemtsov killing: Russia court charges two men with murder *BBC News*.  8.3.2015. Viitattu 10.9.2023. (englanniksi)
22. ↑  Chechen gang guilty of Nemtsov's murder *BBC News*.  29.6.2017. Viitattu 10.9.2023. (englanniksi)
23. ↑  Nemtsov murder: Zaur Dadayev confession 'forced' *BBC News*.  11.3.2015. Viitattu 10.9.2023. (englanniksi)
24. ↑  Washington nimeää aukion Boris Nemtsovin mukaan - vieressä Venäjän suurlähetystö *iltalehti.fi*. Viitattu 11.1.2018.

Aiheesta muualla
----------------

* Kuvia tai muita tiedostoja aiheesta **Boris Nemtsov** Wikimedia Commonsissa

* Millainen vaikuttaja oli Boris Nemtsov? (tv-ohjelma esitetty 3.3.2015, kesto: 8 min) (Arkistoitu – Internet Archive) (areena.yle.fi)
* Boris Nemtsovin blogi (venäjäksi) (b-nemtsov.livejournal.com)
* Nemtsovin blogi radioasema Eho Mosvkyn sivustolla (venäjäksi) (echo.msk.ru)
* Profile: Boris Nemtsov (englanniksi) (bbc.com)
* Russian opposition leader Boris Nemtsov's murder caught on CCTV (englanniksi) (telegraph.co.uk)
* Yle Elävä arkisto: Oppositiopoliitikko Boris Nemtsov haaveili eurooppalaisesta Venäjästä

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Tieteilijät | 
* zbMATH

 |
|  |
| Muut | 
* IdRef

 |

 |